ઉત્તર ગુજરાતમાં કોંગ્રેસે મુખ્યમંત્રી રૂપાણીનું રાજીનામું માગ્યું  પાટણ : રાજ્યમાં કોંગ્રેસ દ્વારા મુખ્યમંત્રી દ્વારા રાજ્યમાં મહેસૂલ ખાતાનો ભ્રષ્ટાચારમાં પ્રથમ નંબર અને પોલીસ ખાતાનો બીજો નંબર હોવાનો વિવાદિત નિવેદન મામલે રાજીનામું લેવાની માંગ સાથે વિરોધ પ્રદર્શન કરવામાં આવ્યું હતું ત્યારે પાટણ શહેરમાં જિલ્લા કોંગ્રેસ સમિતિ દ્વારા મુખ્યમંત્રી વિજયભાઈ રૂપાણીએ કરેલા વિવાદિત નિવેદનના વિરોધમાં ધરણા પ્રદર્શન કર્યા હતા અને જો રાજ્યના મુખ્યમંત્રી રાજ્યના સરકારી તંત્રમાં ભ્રષ્ટાચાર ચાલતો હોવાનો સ્વીકાર કરતા હોય તો તેમણે મુખ્યમંત્રી પદ પર રહેવાનો કોઈ અધિકાર નથી તેમ જણાવી મુખ્યમંત્રીના રાજીનામાની માંગ સાથે શહેરના બગવાડા દરવાજાથી કલેક્ટર કચેરી સુધી રેલી યોજી કલેકટર આનંદ પટેલને આવેદન પત્ર આપ્યું હતું આ પ્રસંગે જિલ્લા પ્રમુખ બાબુજી ઠાકોર શહેર કોંગ્રેસ પ્રમુખ લાલેશ ભાઈ ઠક્કર જિલ્લા મહિલા પ્રમુખ જાગૃતિબેન પટેલ તાલુકા પ્રમુખ શંકરજી ઠાકોર  વિગેરે પદાધિકારીઓ ,કાર્યકરો  મોટી સંખ્યામાં ઉપસ્થિત રહ્યા હતા.